วอร์คราฟต์: ออร์ก & ฮิวแมน

วอร์คราฟต์: ออร์ก & ฮิวแมน () เป็นวิดีโอเกมแนววางแผนการรบเรียลไทม์ พัฒนาและจัดจำหน่ายโดยบลิซซาร์ดเอ็นเตอร์เทนเมนต์ และจัดจำหน่ายโดยอินเตอร์เพลย์ โปรดักชันในโซนยุโรป ตัวเกมวางจำหน่ายสำหรับดอสในอเมริกาเหนือในวันที่ 23 พฤศจิกายน 1994 และสำหรับแมคโอเอส ในต้นปี 1996 เวอร์ชันดอสได้ถูกวางจำหน่ายอีกครั้งโดย Sold-Out Software ในปี 2002

แม้ว่า วอร์คราฟต์: ออร์ก & ฮิวแมน จะไม่ใช่เกมแนววางแผนการรบเรียลไทม์เกมแรกที่นำเสนอรูปแบบการเล่นแบบผู้เล่นหลายคน แต่ก็ชักชวนผู้เล่นให้กว้างขึ้นว่าความสามารถของโหมดผู้เล่นหลายคนเป็นสิ่งจำเป็นสำหรับเกมแนววางแผนการรบเรียลไทม์ในอนาคต ตัวเกมนำเสนอนวัตกรรมในการออกแบบภารกิจและองค์ประกอบของรูปแบบการเล่น ซึ่งนักพัฒนาเกมแนววางแผนการรบเรียลคนอื่น ๆ นำไปใช้

เกม วอร์คราฟต์ เน้นการจัดการที่มีทักษะของกองกำลังที่มีขนาดค่อนข้างเล็ก และพวกเขายังคงรักษาตัวละครและเนื้อเรื่องภายในจักรวาลที่สมมติขึ้นเป็นอันหนึ่งอันเดียวกัน ยอดขายของตัวเกมอยู่ในค่อนข้างสูง นักวิจารณ์ส่วนใหญ่ประทับใจ และตัวเกมยังคว้าสามรางวัลและเข้ารอบชิงอีกสามรางวัล ตัวเกมยังมีภาคต่อในชื่อ Warcraft II: Tides of Darkness และกลายเป็นคู่แข่งหลักของชุดเกม คอมมานด์ & คองเคอร์ ที่พัฒนาโดยเวสท์วูดสตูดิโอ การแข่งขันนี้ส่งเสริมให้เกมแนววางแผนการรบเรียลไทม์บูมในช่วงกลางถึงปลายคริสต์ทศวรรษ 1990

ตัวเกมและเนื้อเรื่องยังได้ถูกดัดแปลงเป็นภาพยนตร์เรื่อง วอร์คราฟต์ กำเนิดศึกสองพิภพ ซึ่งเข้าฉายในปี 2016

 อ้างอิง 

หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:วอร์คราฟต์
หมวดหมู่:เกมสำหรับดอส
หมวดหมู่:เกมสำหรับแมคโอเอส
หมวดหมู่:วิดีโอเกมที่พัฒนาขึ้นในสหรัฐ